**O zlatú guľôčku 2021**

**regionálna nesúťažná prehliadka detských sólistov spevákov**

- propozície regionálnej prehliadky -

**Vyhlasovateľ a odborný garant:**

Turčianske kultúrne stredisko v Martine v zriaďovateľskej pôsobnosti Žilinského samosprávneho kraja

**Organizátor:**

Turčianske kultúrne stredisko v Martine v zriaďovateľskej pôsobnosti Žilinského samosprávneho kraja

**Termín a miesto prehliadky a termín zaslania prihlášky budú upresnené DODATOČNE. Predpokladaný termín konania nesúťažnej prehliadky: MÁJ 2021**

**Poslanie:**

Poslaním podujatia je podporovať a rozvíjať u detí vzťah k folklóru a podnecovať ich k aktívnej činnosti v tejto oblasti. Umožniť im prezentovať výsledky svojej práce na verejnosti a konfrontovať ich s výsledkami iných. Poskytnúť priestor ako členom, tak i vedúcim na tvorivé stretnutia s kolektívmi toho istého zamerania a vytvorením emotívnej atmosféry a pri týchto stretnutiach ich motivovať k trvalému vzťahu k folklórnej tradícii i prítomnosti. Neoddeliteľnou súčasťou podujatia je vyhľadávanie nových speváckych talentov a v neposlednom rade sprostredkúvanie hodnotných vystúpení širšej poslucháčskej verejnosti. Cieľom prehiadky je nadobúdanie vedomostí, rozvíjanie zručností a umelecko-odborný rast kolektívov a jednotlivcov prostredníctvom poznávania, realizácie a prezentácie hudobného folklóru.

**Pravidlá, podmienky a priebeh súťaže:**

Deti budú spievať bez hudobného sprievodu. Každé dieťa sa predstaví 2 piesňami (v maximálnom rozsahu 3 slohy): jednou rytmickou - rýchlou, druhou pomalou piesňou. Cieľom tejto prehliadky je rozširovanie povedomia o turčianskych piesňach, preto jedna z piesní musí mať pôvod v Turci. Všetky deti prídu na miesto konania prehliadky minimálne 30 minút pred začiatkom, aby sa rozospievali a mali rovnaké podmienky. Za každú školu, súbor môže byť na prehliadku prihlásený len jeden  účinkujúci  v každej kategórii. Z účinkujúcich porota vyberie 8 z I. kategórie a 8 z II. kategórie.

**Odborná hodnotiaca porota:**

Členov odbornej hodnotiacej poroty menuje riaditeľka Turčianskeho kultúrneho strediska v Martine.

**Súťažné kategórie:**

1. Kategória: **deti od 6 do 10 rokov** (1. – 4. trieda ZŠ)

2. Kategória: **deti od 10 do 14 – 15 rokov** (5. – 9. trieda ZŠ)

**Repertoár prehliadky:**

Pri výbere piesní treba brať ohľad na vek a schopnosti detí, i na to, aby chlapci spievali chlapčenské a dievčatá dievčenské texty. Odporúča sa interpretovať folklórny materiál toho regiónu, z ktorého pochádza interpret, prípadne taký, ktorý je blízky jeho naturelu, temperamentu, duševnému svetu a navyše je v súlade s technickou úrovňou, prípadne s osobitosťami spevu.

**Termín zaslania záväznej prihlášky:**

Termín zaslania záväznej prihlášky bude zverejnený dodatočne. Na prehliadku sa účinkujúci **prihlasujú** vyplnením prihlášky, ktorá bude zverejnená na webstránke Turčianskeho kultúrneho strediska v Martine: [www.tks.sk](http://www.tks.sk) a zaslaním vyplnenej prihlášky na e-mailovú adresu: folklor@tks.sk

**Hodnotenie prehliadky (kritéria hodnotenia):**

Pri hodnotení sa prihliada v prvom rade na kvalitu hlasu (fond, farba, modulácia, rozsah), intonačné schopnosti a technika narábania s hlasom, citovosť speváckeho prejavu, vzhľad a vystupovanie na javisku.

##### Ocenenie:

Všetci účinkujúci kolektívy a sólisti dostanú diplom za účasť, prípadne malú vecnú cenu.

**Výsledky prehliadky:**

Slávnostné vyhlásenie výsledkov sa uskutoční na záver regionálnej prehliadky.

**Finančné zabezpečenie:**

Účinkujúci sólisti speváci si hradia všetky náklady spojené s účasťou z vlastných prostriedkov. Ostatné (režijné) náklady hradí Turčianske kultúrne stredisko v Martine.

Kontakt - bližšie informácie:

**Mgr. Michaela Konečná**

Metodička pre folklór Turčianskeho kultúrneho strediska v Martine

**0917 494 708, 0905 061 821**

folklor@tks.sk